વિઝા એપ્લિકેશન રિજેક્ટેડઃ મુંબઇમાં આવેલી અમેરિકન કોન્સ્યુલેટ દ્વારા વિઝા અંગેની અરજીઓ સતત ફગાવાઇ રહી છે. પોતાના પરિવાર સાથે ઇંગ્લેન્ડ, શ્રીલંકા, સિંગાપોર, થાઇલેન્ડ અને મલેશિયા ફરી ચૂકેલા પ્રવિણ પટેલને કોન્સ્યુલેટે અમેરિકાના વિઝા આપવાનો ઇન્કાર કરી દીધો હતો. 41 વર્ષના સ્ટોક બ્રોકરે જણાવે છે કે ‘આ ઉનાળા દરમિયાન હું મારા બે બાળકો સાથે અમેરિકાની મુલાકાત લેવાનું આયોજન કરી રહ્યો હતો. કોન્સ્યુલેટે મને મારા કામ અંગે, મારા બાળકો અંગે, એના ભણતર અંગે અઢળક સવાલો પૂછ્યા. 15 મિનિટ સુધી આવું કર્યા બાદ તેમણે મને રાહ જોવાનું કહ્યું. થોડી વાર બાદ કેટલાક બીજા અધિકારીઓ આવ્યા, મારા ડોક્યુમેન્ટ્સ જોયા અને મારી એપ્લિકેશન ફગાવી દીધી. મને હજુ સુધી નથી ખબર પડી કે ચૂક ક્યાં થઇ.’ પટેલ હવે યુરોપ ફરવા જવાનો પ્લાન બનાવી રહ્યાં છે.